bg en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ru ky ky ru ky ru tt ru ky ru ky ru ky ru ru ru ru ky ky ru ky ky ru ru ky ru ky ru ky bg ky ru mk ru ky ru ru ru ky ky ru ky ru tt ru ky ru mt ru
"Фабула", 26.08.11 - 8-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
өкмөт ипотекалык программасын ишке ашырат
Кыргыз Республикасынын биринчи вице-премьер-министри Өмүрбек Бабанов 24-25-августта Ош, Жалал-Абад областтарында иш сапары менен болду.
Азыр түштүк жергесинде талаачылык иштери менен кошо өткөн жылдын июнундагы коогалаңдын кесепеттерин жоюуга байланышкан иштер да кызуу жүргүзүлүп, көптөгөн үйлөрдү, маданий социалдык объектилерди куруу жана калыбына келтирүү аяктаса, экинчилеринин курулуштары жаңыдан башталууда. Биринчи вице-премьер-министр Ош жергесине түшөөрү менен, Кара-Суу районунун Нариман айыл округундагы Жийделик участкасына барып, 12,5 миң адамга эсептелген чакан кичирайон түшө турган жалпы аянты 38 гектар жер менен таанышып, ал жерге түшө турган көп кабаттуу үйлөрдүн жайгашуусун, калкты суу, газ, электр жарыгы ж.б. нерселер менен камсыз кылуунун, инфраструктураларды түзүүнүн долбоорлору менен таанышты. Бул кичирайондун курулушу толугу менен Шанхай Кызматташтык Уюмунун эсебинен каржыланат. Биринчи вице-премьер-министр чогулгандарга кичирайондун инфраструктурасын түзүүгө өкмөт өз салымын кошо тургандыгын билдирди. Ошондой эле биринчи вице-премьер өкмөттүн ипотекалык боюнча программасы ишке кирип, жаңы жылдан тартып үйсүз жарандарга ипотекалык кредиттер жеңилдетилген шарттарда бериле баштала тургандыгын айтты. Бул программа ишке ашырыла баштагандан тартып, турак-жайсыз жүргөн миңдеген жарандар үйлүү болууга реалдуу мүмкүнчүлүк алышарын кошумчалады. Андан кийин ал Ош шаарынын Жийделик көчөсүндө укук коргоо органдарынын кызматкерлери үчүн курулуп жаткан 75 квартиралуу бир, ар бири 60 квартиралык эки үйдүн, анан Авиценна, Моторный көчөлөрүндө курулуп жаткан 140, 85 жана ар бири 25 квартиралуу беш үйдүн курулушу менен таанышты. Ошондой эле "Анар" кичирайонундагы көп кабаттуу, жалпысынан 100 квартиралуу эки үйдүн курулуштарында да болду. Министр, Ош жана Жалал-Абад шаарларын калыбына келтирүү боюнча мамлекеттик дирекциянын башкы директору Ж. Сатыбалдиев курулуштардын жүрүшү боюнча биринчи вице-премьер-министрге кеңири түшүндүрмө берди.
Ош шаарынын Катта-Сай тилкесинде да коогалаңдан жапа чеккендерге турак жайларды куруу каралган. Азыр ал жерде курулуш иштерин баштоого кызуу даярдыктар көрүлүүдө. Өмүрбек Бабанов ал жерде болгонунда курулуштун долбоорлору менен таанышып, даярдык көрүү иштерин тездетүүнү талап кылды жана бул маселелер боюнча облустун, шаардын, тийиштүү министрликтердин жана ведомстволордун жетекчилерине тапшырмаларды берди.
Тоокко бай "Ак Өргө", түшүмгө мол "Махмуд"
Келечек муундар үчүн кам көрүү Кыргыз мамлекетинин маанилүү маселелеринен экендигин өкмөт дайыма кайталап келет. Айрыкча аймактардагы билим берүүнүн сапатын жогорулатуу, мектептердин абалын оңдоо иштери жүрүп келет. Биринчи вице-премьер-министрдин андан кийинки иш сапары Араван районунда алгач билим берүү маселесине байланыштуу улантылды. Ал Керме-Тоо айыл округунун Гүлбаар айылындагы Токтогул атындагы орто мектептин 620 орундуу имаратынын бүтпөгөн курулушунда болуп, аны аяктоого өкмөт каржылык жактан жардам көрсөтө тургандыгын билдирди.
Союз кезинде чарбалык кооперативдер район, облус элин эле эмес, жалпы мамлекетти ар кандай тамак-аш продукциялары менен камсыз кылып келгендиги белгилүү. Ийгиликтүү иштеп, бир канча адамдарды жумуш менен камсыз кылып, өндүргөн продукцияларын элге берип, бюджетке салык төлөп келаткан андай кооперативдер бүгүн да бар. Алардан бири Аравандагы "Ак Өргө" кооперативи. Райондогу бул "Ак Өргө" кооперативи түштүктөгү тоок багып өстүрүүгө адистешкен эсептелүү чарбалардан болуп саналат. Ал облустун көп аймагын тоок эти жана жумуртка менен камсыз кылып келет. Кооперативдин жетекчилери И. Бахрамова, С. Кадыркулов интернационалдык жамааттын аткарып жаткан иштери, алдыга койгон милдеттери жөнүндө айтып беришип, биринчи вице-премьер-министрдин ата мекендик товар өндүрүүчүлөргө артыкчылыктарды берүү жөнүндө атайын мыйзам же өкмөттүн чечимин кабыл алууну суранышты. Болбосо, республиканын ички рыногун Кытайдын, башка өлкөлөрдүн гормон менен өстүрүлгөн тоокторунун эттери, атүгүл жасалма жумурткалар каптап кетти.
Кыргызда: "сен жерди баксаң, жер сени багат" - деген макал бар. Маселе, ким жерге кандай мамиле жасап, аны кандай иштеткендигинде эмеспи. Жерди туура пайдаланып, өздөштүрүп, мээнетиңди берсең, үзүрүн көрбөй койбойсуң. Өлкөнүн түндүк тарабындагы дыйкандардан айырмаланып, дыйканчылык боюнча аябагандай чоң тажрыйбалары бар, эли жерге жакын түштүк аймагында жылына бир аянттан эки жолудан түшүм алган дыйкандар да аз эмес. Алардын бири "Махмуд" дыйкан чарбасынын мүчөлөрү. Алар өздөрүнө бекитилген жерлердин көпчүлүгүнө кеч күздө картошка отургузушуп, жаз аяктаганда аларды казып алышкандан кийин күн карама себишет же шалы өстүрүшөт. Айылдык округдун башчысы Г. Мамажанов мындай ыкма аркылуу калкты жумуш менен камсыз кылууну гана жакшыртпастан, чарбанын кирешесин эки эсеге көбөйтүп жатышкандыгын да белгилейт. Албетте, жерди иштетүүдөгү мындай ыкма мамлекеттик деңгээлде колго алынып, бардык дыйкандарды ага үйрөтүшүбүз керек.
Улуттун саламаттыгы - өлкөнүн бекем келечеги
Бул калетсиз айтылган сөз. Элинин саламаттыгы чың өлкөнүн келечеги ишенимдүү, бекем болору бышык. Анткени мамлекеттин негизги байлыгы - эл эмеспи. Эли жок мамлекетти элестете албайбыз. Калктын саламаттыгы да Өмүрбек Бабановдун иш сапарындагы маселелердин бири болду. Түштөн кийин биринчи вице-премьер-министр райондук оорукананын 40 орундуу инфекция бөлүмүнүн имаратынын курулушу, анан райондук стадиондун капиталдык ремонтунун жүрүшү менен таанышты. Бул стадионду оңдоп, ыңгайлуулугун жакшыртуу үчүн республикалык бюджеттен бир жарым миллион сом бөлүнсө, анын көпчүлүк бөлүгү өздөштүрүлгөн. Биринчи вице-премьер-министр куруучулар менен болгон жолугушуусундагы сөзүндө өкмөт тарабынан мындан ары да спорттук жана маданий объектилерди курууга, аракеттегилерин оңдоп, жакшыртууга өзгөчө маани бериле тургандыгын баса белгиледи.
Өзбек академиктен табылга, курулушу бүтө элек Камбар-Ата
"Жаман улут болбойт, жаман адам болот" - деп айтылат. Же тигил же бул улуттун ичиндеги кылдан кыйкым издеп, куйтум, былык ойлуулардын, бөйрөктөн шыйрак чыгаргысы келгендердин "Бир кумалак май бир карын майды чиритет" дегендей аракеттеринен жалпы улутту жаман көрүп, күнөө артуу туура эмес. Бул дүйнөлүк масштабда далилденген аксиома десек болот. Ошто кыргыз билим берүүсүнө эмгеги сиңген, улуту өзбек М. Мамасаидов деген көрүнүктүү ишмер, окумуштуу, академик бар. Мына ошол киши тарабынан "Билим - Ордо" билим берүү борбору түзүлгөн. Бул борбордо жаштарга билим берүү гана эмес, аларды интернационалдык достукта тарбиялоого да өзгөчө көңүл бурула тургандыгын борбордун ээси М. Мамасаидов айтып берди. Андан кийин Ө. Бабанов Араван кыштагындагы "Таш-Махал" кичи ишканасы менен да таанышты. Бул кичи ишкана да академик М. Мамасаидовдун демилгеси менен жаштарды пайдалуу эмгекке көнүктүрүү максатында түзүлгөн. Андан кийин биринчи вице-премьер-министр райондун мамлекеттик администрациясынын залында райондун активи менен менен жолугушуп, аларга республиканын экономикалык жактан өсүшүнүн абалы, өкмөттүн бюджеттик кызматкерлердин эмгек акыларын, пенсияларды жана жөлөк пулдарды жогорулатуу, аймактарды социалдык, экономикалык жактан өнүктүрүү, инвестицияларды тартуу боюнча аткарып жаткан иштери жөнүндө кеңири маалымат берип, жыйындын катышуучуларынын суроолоруна да жооп берди. Анда чыгып сүйлөгөндөр өкмөттүн жүргүзүп жаткан иштерин колдой тургандыктарын билдиришти. Биринчи виценин тегерегинде ар кандай сөздөр жүрүп жаткандыгына карабай, Өмүрбек Бабановдун экономиканы көтөрүп, элдин турмушун оңдоого жасаган аракеттери болуп жаткандыгын кошумчалашты. "Ит үрө берет, кербен жүрө берет" дейт эмеспи...
Биринчи вице-премьер-министрдин иш сапарынын экинчи күнү Жалал-Абад областында улантылды. Ал Сузак районунун Ленин айыл округунун Жыгач-Коргон айылына келип жаңыдан курула турган көпүрөнүн пайдубалын түптөө аземине катышып, райондун эмгекчилери менен жолугушту. Анан Таш-Көмүр шаарындагы "Кристалл" мамлекеттик акционердик коомундагы абал, жаңыдан курула турган "Авиньен" заводуна бөлүнгөн жер менен таанышты.
Мындан сырткары Өмүрбек Бабанов Токтогул ГЭСинде, анан Камбар-Ата-2 ГЭСтеринин курулуштарында да болду. Токтогул ГЭСинин каскадынын иштөө абалы, курулуп жаткан ГЭСтердин курулуш иштери боюнча энергетика министри А. Шадиев кеңири маалымат берди.
кыргыз тилиндеги гезит "Форум"
email • архив • редакция
Курманбек Бакиев: Эй, эшекчен, кайда баратасың?
Эшекчен: Кайда бармак элем, президент болуп келе коеюн деп эле…
Бакиев: Айланайы-ын, мусулман баласы экенсиң, анте көрбө. Менин кейпимди кийип каласың, кокуй!
"Имиш" дегенибизге 1 000 000 төлөйт имишпиз
өкмөт ипотекалык программасын ишке ашырат
Эгемендүүлүктөн кийинки кыргыз маданиятынын күңгөй-тескейи...
доктор исторических наук, ректор КГУ им. И. Арабаева:
О кыргызстанской модели постсоветского развития
Кыргызбай кыргызга керек адам!